กฎกระทรวงกำหนดแบบเครื่องหมายคำรับรองเครื่องชั่งตวงวัด พ.ศ. 2560
ประกาศวันที่ 2017-03-27

content: กฎกระทรวง กำหนดแบบเครื่องหมายคำรับรองเครื่องชั่งตวงวัด พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง และมาตรา ๓๐ วรรคสี่ แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกข้อ ๘๕ และข้อ ๘๖ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖
sectionNo: 2
content: ข้อ ๒ เครื่องหมายคำรับรองของสำนักงานกลางหรือสำนักงานสาขาให้เป็นไปตามแบบ ดังต่อไปนี้ (๑) ในกรณีที่เป็นการให้คำรับรองโดยพนักงานเจ้าหน้าที่ตามมาตรา ๓๐ หรือการให้คำรับรองโดยส่วนราชการ หน่วยงานของรัฐ องค์การของรัฐ หรือรัฐวิสาหกิจตามมาตรา ๓๑ ให้ใช้เครื่องหมายคำรับรองเป็นรูปขอบนอกของตราครุฑตามแบบ ชว. ๑๐๐๑
sectionNo: 2
content: ท้ายกฎกระทรวงนี้ (๒) ในกรณีที่เป็นการให้คำรับรองโดยผู้รับใบอนุญาตตามมาตรา ๔๑ ให้ใช้เครื่องหมายคำรับรองเป็นรูปตัวอักษร “ชว” ตามแบบ ชว. ๑๐๐๒ ท้ายกฎกระทรวงนี้
sectionNo: 3
content: ข้อ ๓ เครื่องหมายคำรับรองตามข้อ ๒ มี ๔ ชนิด ดังต่อไปนี้ (๑) ชนิดตราตอกประทับ ให้ทำเป็นตรานูนเมื่อประทับลงบนเครื่องชั่งตวงวัดแล้ว ทำให้เกิดเป็นรอยรูปของเครื่องหมายคำรับรอง (๒) ชนิดคีมบีบประทับ ด้านหนึ่งเป็นตราเครื่องหมายคำรับรอง อีกด้านหนึ่งเป็นหมายเลขประจำคีมบีบประทับของสำนักงานกลาง
sectionNo: 3
content: ให้ทำเป็นตราร่องทั้งสองด้านซึ่งเมื่อประทับลงบนที่ประทับตราเครื่องหมายคำรับรองของเครื่องชั่งตวงวัดแล้วทำให้เกิดเป็นรอยนูนรูปของเครื่องหมายคำรับรองและหมายเลขนั้น (๓) ชนิดแถบผนึก
sectionNo: 3
content: ต้องทำให้แถบผนึกติดแน่นบนเครื่องชั่งตวงวัดในลักษณะที่ถ้าแกะออกแล้วแถบผนึกดังกล่าวต้องขาดแยกออกจากกันหรือชำรุดหรือเสียสภาพเดิมจนไม่สามารถใช้ได้อีก (๔) ชนิดฉลุพ่นทราย ให้ทำเป็นฉลุเป็นตราเครื่องหมายคำรับรองใช้สำหรับพ่นทรายผ่านรอยฉลุทำให้เกิดเป็นรูปของเครื่องหมายคำรับรองบนผิวของเครื่องชั่งตวงวัด
sectionNo: 3
content: เครื่องหมายคำรับรองตามวรรคหนึ่ง ให้มีขนาดตามความเหมาะสมของขนาดเครื่องชั่งตวงวัด
content: ให้ไว้ ณ วันที่ ๑๕ มีนาคม พ.ศ. ๒๕๖๐ อภิรดี ตันตราภรณ์ รัฐมนตรีว่าการกระทรวงพาณิชย์
sectionName: แบบ ชว. 1001
content: แบบ ชว. ๑๐๐๑ แบบเครื่องหมายคำรับรองที่เป็นการให้คำรับรองโดยพนักงาน เจ้าหน้าที่ตามมาตรา ๓๐ แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ และแบบเครื่องหมายคำรับรองที่เป็นการให้ คำรับรองโดยส่วนราชการ หน่วยงานของรัฐ องค์การของรัฐ
sectionName: แบบ ชว. 1001
content: หรือรัฐวิสาหกิจตามมาตรา ๓๑ แห่งพระราชบัญญัติ มาตราชั่งตวงวัด พ.ศ. ๒๕๔๒
sectionName: แบบ ชว. 1002
content: แบบ ชว. ๑๐๐๒ แบบเครื่องหมายคำรับรองที่เป็นการให้คำรับรองโดยผู้รับใบอนุญาต ตามมาตรา ๔๑ แห่งพระราชบัญญัติมาตราชั่งตวงวัด พ.ศ. ๒๕๔๒
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่แบบเครื่องหมายคำรับรองของสำนักงานกลางหรือสำนักงานสาขาตามกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัด
content: และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ ยังไม่เหมาะสมและสอดคล้องกับลักษณะของเครื่องชั่งตวงวัดทุกประเภทและชนิดที่ใช้อยู่ในปัจจุบัน สมควรปรับปรุงแบบเครื่องหมายคำรับรองดังกล่าวและกำหนดเป็นกฎกระทรวงฉบับใหม่เป็นการเฉพาะ เพื่อความสะดวกในการใช้บังคับกฎหมาย จึงจำเป็นต้องออกกฎกระทรวงนี้